title: Genshin Impact
text: Genshin Impact (en chinés, 原 神) ye un chuego d'acción ARPG de mundo ubierto free-to-play con una mecanica de monetitzación de Gacha para conseguir elementos adicionals como personaches especials y armas. Ye o tercer videochuego desenvuelto per miHoYo, dimpués de Gun GirlZ y Honkai Impact 3rd. Genshin Impact va estar lanzau oficialment a livel mundial lo 28 de setiembre de 2020 a las plataformas Android, iOS, Microsoft Windows y PlayStation 4.
  
  Ye ambientau en un continent ficticio denominau Teyvat, rechiu per uns dioses denominaus "Arcontes", que atorgan visions a personas eslechidas. Estas visions permiten a los chugadors maniar poders elementals. En Teyvat os chugadors s'embarcarán en cuantas aventuras como forasters y viachiarán con diferents personaches con habilidatz unicas que van trobando en o camín pa explorar o desconoixiu y descubrir os secretos de Genshin en esta tierra. A primers d'o chuego, os chugadors pueden triar estar un chirmán u una chirmana que s'adentra en l'aventura en busqueda d'a suya familia.
  
  Chugabilidat 
  Genshin Impact ye un chuego d'acción RPG y de mundo ubierto, que permite al chugador controlar a uno de cuatro personaches en un equipo. Cambear de personaches ye facil, y permite al chugador fer servir diferents formas d'ataque y habilidades. As habilidades d'os personaches se pueden millorar de diversas formas, como puyando-los de livel, y millorando artefactos y armas. En muitos puestos d'o mundo de Teyvat i hai bosses, os cuales os chugadors pueden combatir pa conseguir recompensas pa puyar de livel as armas y os personaches. As recompensas se consiguen con o sistema de resina, un recurso que se rechenera cada 8 minutos.
  
  En o mundo ubierto existen estatuas d'os Siet, as cuals recheneran a vida d'os personaches, y dependendo d'a nación d'a cual ye a estatua, os chugadors pueden cambear l'elemento d'o personache principal. Tamién existen puntos de teletransportación, os cuals sirven pa teletransportar-se rapidament d'un punto d'o mundo enta un atro. En o mundo ubierto tamién i hay recursos como plantas, animals, u minerals, os cuals se pueden fer servir pa fer minchar y refinar minerals. Os minerals sirven pa puyar de livel as armas, mientres que o minchar puya estadisticas basicas d'os personaches, como puede ser a vida, ataque o defensa.
  
  Combate elemental 
  A prencipal caracteristica de Genshin Impact ye o suyo sistema d'elementos. En Teyvat existen siet elementos, d'os cuals os personaches pueden controlar uno: Anemo (aire), Pyro (fuego), Electro (truen), Hydro (augua), Cryo (chelo), Dendro (plantas) y Geo (roca). Os chugadors pueden aprofeitar iste sistema y fer servir combinacions d'elementos pa causar danyos mayors a os enemigos y asinas completar as misions. Manimenos, l'uso d'elementos no solos se limita a isto. Per eixemplo, l'habilidat Pyro puede destruyir o escudo de fusta d'un enemigo fendo-lo cremar u l'habilidat Cryo puede conchelar l'augua pa poder caminar dencima.
  
  Cuan un elemento dentra en contacto con o chugador o con un enemigo, se queda marcau con un efecto estatus. Al aplicar un atro elemento, ixe puede reaccionar para crear un atro efecto, como puede ser el efecto mullau (por Hydro) al aplicar-le Cryo, que deixa conchelau a l'obchectivo.
  
  Cada personache tiene dos habilidades, l'elemental y a definitiva. A primera se puede fer servir en cualsiquier momento, excepto cuan ye activau o momento de espera. L'habilidat definitiva tiene un coste d'enerchía, que se consigue fendo servir as habilidades elementals contra enemigos, y derrotando os enemigos.
  
  L'obchectivo d'o chugador ye creyar un equipo con consonancia elemental pa poder superar tot tipo de misions. A medida que se completan as misions, se podrá incrementar lo rango d'aventura, que sirve pa desbloquiar unatro tipo de fayenas y puyar en o livel de mundo. Cada vegada que se puya de livel de mundo, os enemigos que o chugador trobará serán mas fuertes, y as recompensas en vencer-los tamién serán mas altas.
  
  Modo cooperativo 
  Anque el chuego se puede chugar en modo solitario, tamién existe o modo cooperativo, aón chugadors pueden chugar con atros que tiengan o suyo mesmo livel de mundo. Si hi hay dos chugadors, cada uno podrá controlar dos personaches, mientres que si hi hay tres, o anfitrión d'o mundo en tendrá dos, y os atros dos chugadors controlarán un personache cada uno. En o caso de cuatro chugadors, cada uno controlará un personache.
  
  Desembolique 
  Dimpués d'o lanzamiento oficial de Honkai Impact 3rd, miHoYo va lanzar un nuevo prochecto de chuego fendo servir Unity pa desenvolver millors chuegos a finals de chinero de 2017, lo proposito d'o qual ye amillorar lo livel de desembolique d'a companyía china y de creyar chuegos de millor qualidat. L'equipo de producción se va inspirar en a experiencia de desembolique de The Legend of Zelda: Breath of the Wild, Grand Theft Auto Serías y atros chuegos pa creyar un sistema nuevo que, a diferencia a lo de Honkai Impact 3rd, se caracteritza per o suyo mundo ubierto, as misions y escaimientos aleatorios, y o nuevo sistema de combate y exploración.
  
  Genshin Impact ofreix lo doblache en chino, coreano, inglés y chaponés, y 15 idiomas posibles: Chino simplificau, chino tradicional, inglés, francés, alemán, indonesio, italiano, coreano, chaponés, portugués, ruso, castellano, tailandés, turco y vietnamita.
  
  Mosica 
  A mosica d'o chuego ha siu compuesta por Yu-Peng Chen, y ha siu interpretada per a Orquesta Filarmonica de Londres, a Orquesta Sinfonica de Xangai, y a Orquesta Filarmonica de Tokio. La mosica de cada nación de Teyvat refleixa as culturas en as que son basadas as nacions.
  
  Personaches 
  Cuan as primeras misions han estau completadas, o chugador desbloqueya tres personaches: Amber, Kaeya y Lisa. Os atros personaches se pueden obtener mediante a dinamica d'o Gacha, y de tanto en tanto, pa eventos, se pueden obtener personaches con monedas limitadas.
  
  Os personaches se pueden construir de distintas trazas, a on se li puede equipar un arma y 5 artefactos distintos, formaus per una flor, pluma, reloch, cáliz, y corona. Depenendo d'o set que s'equipe a o personache, aumentarán distintas estadisticas.
  
  Estes son toz es personaches chugables seguntes a versión 3.7 d'o chuego:
  
  Referencias